Sebastian Kräuter

**Sebastian Kräuter** (født 22. desember 1922 i Nițchidorf - tysk: Nitzkydorf - i kongedømmet Romania; død 29. januar 2008 i Timișoara i Romania) var katolsk biskop av bispedømmet Timișoara i Romania mellom 1990 og 1999.
## Liv og virke
### Bakgrunn
Sebastian Kräuter var sønn av kjøpmannen Balthasar Kräuter og hans kone Katharina Kräuter, født Nasz.  Broren hans, Franz Kräuter, doktor i teologi, var arkivar i bispedømmet Timișoara i mange år. Forfedrene til Sebastian Kräuters far kom fra Hauenstein vest for Rhinen, i Pfalz, og immigrerte til Banat på 1700-tallet.

Sebastian Kräuter gikk på barneskole i Nițchidorf. Senere gikk han på middelskolen *(Knabenlyzeum der Banatia)* og studerte filosofi og teologi ved seminaret i Timișoara.

### Prest
Han ble ordinert til prest den 2. juni 1946 i Timișoara-katedralen av biskop Augustin Pacha. Mellom 1946 og 1964 var han kapellan i Giarmata menighet, og deretter pastor i denne menigheten frem til 1983.

Som *Examinator Prosynodalis* arbeidet han for ordinariatet i mange år. Etter at *ordinarius substitutus* Ferdinand Hauptmann gikk av i høy alder, hadde kardinalstatssekretær Agostino Casaroli funnet at det ikke var tilrådelig en bispeutnevnelse i et land der det på grunn den kommunistiske ledelse ikke var verdt å ta skrittet helt ut til regulær bispeutnevnelse. Pave Johannes Paul II utnevnte således Sebastian Kräute til ordinarius «Substitutus ad Nutum Sancti Sedis» i 1983, og det var han til 1990.

### Biskop av Timișoara
Etter en 40 år lang bispevakans i bispedømmet ble han utnevnt til biskop – «Episcopus Timisoarensis» – av Timișoara av pave Johannes Paul II i 1990. Han ble biespeviet den 28. april 1990, som den 92. etterfølger etter *Sankt Gerard* i Cenad-Timișoara bispedømme, av kardinal Angelo Sodano og hans medvigsere, erkebiskopene Adalbert Boros, som hadde vært hjelpebiskop av Timișoara, og Lajos Bálint av Alba Iulia. Det var den sjette bispeordinasjonen i Timișoara bispedømme i Banat nesten tusen år lange historie.

Sebastian Kräuter var medredaktør og forfatter av forordet til biografien fra 1995 om sin forgjenger, Augustin Pacha, *« Erinnerungen an Bischof Pacha. Ein Stück Banater Heimatgeschichte»*. Denne biografien ble til ved innsamling av data og manuskripter fra hans bror, Franz Kräuter. 
### Fratreden
Etter at han alderspensjonerte seg i 1999, overlot Sebastian Kräuter personlig det pastorale personalet til sin etterfølger, Martin Roos. 

Mellom 27. og 30. august 2005 var Sebastian Kräuter, nå biskop emeritus av Timișoara, en del av delegasjonen som mottok Heinz Josef Algermissen, biskop av Fulda (Tyskland), sammen med den ortodokse metropolitt Nicolae Corneanu og Martin Roos, biskop av Timișoara, i anledning inngåelsen av et partnerskap mellom de to bispedømmene, der flere unge teologistudenter fra Banat fikk muligheten til å fortsette studiene ved det teologiske institutt i Fulda.

Han døde den 29. januar 2008, og ble gravlagt den 1. februar 2008 i krypten i katedralen i Timișoara.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Biskop * Sebastian Kräuter* (1922-2008) *1990

## Referanser